וואן פיס

**וואן פיס** (ביפנית: **ワンピース**; בתעתיק לעברית: **וָאנְפִיסוּ**; באנגלית: **One Piece**) היא סדרת מאנגה ואנימה, שנוצרה על ידי אמן המאנגה היפני אייצ'ירו אודה ופורסמה לראשונה ביפן ביולי 1997 ונחשבת לאחת הסדרות הארוכות בעולם. עלילת הסדרה אשר מתרחשת בעולם בדיוני מתמקדת בצוות פיראטים בפיקודו של קפטן מונקי די. לופי, השואף למצוא את אוצר ה-"וואן פיס״ ולהפוך למלך הפיראטים.

סדרת המאנגה של וואן פיס יצאה לראשונה לשווקים ביפן בשנת 1997 על ידי המוציא לאור היפני Shueisha במגזין היפני "Weekly Shōnen Jump". נכון ל-30 ביולי 2020, 96 כרכים בסדרה פורסמו. בהמשך, בעקבות הצלחת סדרת המאנגה בהמשך הפיקו אולפני האנימציה טואי אנימציה סדרת אנימה אשר מבוססות על עלילת סדרת המאנגה. סדרת האנימה שודרה לראשונה ביפן ברשת Fuji Television ב-20 באוקטובר 1999. כמו כן, לאורך השנים הופקו 14 סרטי קולנוע באורך מלא בסדרה, שלושה סרטי OVA, קלפי משחק, ומספר רב של משחקי וידאו אשר מבוססים על עלילת סדרת המאנגה.

במהלך 2005 הפכה וואן פיס לסדרת המאנגה הנמכרת ביותר בכל זמנים ולאחת מסדרות המאנגה הפופולריות ביותר בעולם, כאשר נכון ל-2020 מכרה מעל ל-462 מיליון כרכים.

## תקציר העלילה

22 שנים לפני המועד שבו מתרחשת עלילת הסדרה, הוצא להורג הפיראט האגדי גול די. רוג'ר, אשר נחשב לפיראט הגדול ביותר בכל הזמנים ואשר זכה לתואר "מלך הפיראטים". רוג'ר ציין לפני הוצאתו להורג כי הוא הותיר את האוצרות שצבר במהלך כל חייו במקום סודי. בעקבות כך, מתחיל עידן שודדי הים הגדול אשר במסגרתו אלפי פיראטים שונים, המחולקים למאות צוותים, יוצאים אל הימים בחיפוש אחר אוצר זה המכונה "וואן פיס".

עלילת הסדרה מתרחשת לאחר הוצאתו להורג של רוג'ר, כאשר גיבור הסדרה, נער צעיר בשם מונקי די. לופי עוזב את הכפר בו גדל במטרה למצוא את האוצר ולהפוך למלך הפיראטים. אל לופי מצטרפים במהלך מסעותיו בעלי חלומות אחרים, אשר מקימים בהמשך את צוות 'כובעי הקש', על שם כובע הקש של לופי. בניגוד ליתר צוותי שודדי הים בסדרה, צוות 'כובעי הקש' הם אנשים מוסריים הנמנעים מהרג ומסייעים לאנשים בצרה. למרות זאת, בעיני חיל הים הם נחשבים לשודדי ים, ולכן רודפים אחריהם חיילי הצי הימי (המארינס) ואנשי הממשלה העולמית.

### העולם של וואן פיס

העולם של וואן פיס הוא עולם בדיוני אשר מכוסה בעיקר בים. עולם זה מחולק לחמישה אוקיינוסים: איסט בלו (הכחול המזרחי), נורת' בלו (הכחול הצפוני), ווסט בלו (הכחול המערבי), סאות' בלו (הכחול הדרומי), והאוקיינוס "גראנד ליין" ("הקו הגדול" בגרסה העברית) שמקיף את העולם מצפון-מערב לדרום-מזרח, שנחשב למסוכן מבין כל האוקיינוסים, ואשר בו מתרחשת מרבית מעלילת הסדרה. הגראנד ליין מחולק לשני חלקים. החצי הראשון מכונה גן העדן (paradise) מאחר שהוא נחשב לרגוע ושקט ביותר יחסית לחציו השני של הגראנד ליין, הניו וורלד (העולם החדש), בו יש מזג אוויר המשתנה באופן פתאומי, פיראטים חזקים הרבה יותר ואיים מסוכנים ביותר. שטחי היבשה בעולם של וואן פיס כוללים בעיקר איים רבים, בעוד ששטח היבשה הגדול ביותר הוא יבשת ארוכה וגבוה הנקרא "הקו האדום" שמקיף את העולם מדרום-מערב לצפון-מזרח וחוצה במאונך פעמיים את ה"גראנד ליין". כמו כן, לאורך כל האזור הדרומי והצפוני של הגראנד ליין ישנם שני אזורים המכונים "החגורות השקטות", שבהם אין שום רוח או גלים, ולכן הספינות פשוט נתקעות במקום, וכמו כן ישנם יצורי ים ענקיים המכונים "מלכי הים" שעומדים בדרכו של כל מי שמנסה להגיע לאזור גראנד ליין שלא דרך הקו האדום.

הזרמים ומזג האוויר באזור הגראנד ליין הם בלתי צפויים, ואילו באזור האיים האקלים נוטה להיות יציב. בנוסף לכך, מה שמקשה עוד יותר על הניווט בגראנד ליין היא העובדה שהמצפנים הרגילים לא עובדים שם בשל העוצמה של השדות המגנטיים הקיימים בו. האופן היחיד שבו ניתן לנווט באזור זה הוא באמצעות מצפן מיוחד בשם "לוג פוס" אשר מסוגל להתאים את עצמו לשדה המגנטי של האי שאליו שטים, להטען לאי והבא ולאפשר להמשיך במסע.

#### מקומות בעולם של וואן פיס

* **ראפטל (לאפטל- Laugh Tale)** - האי אליו הגיעו רק צוותו של מלך הפיראטים ועקב כך הוא נהפך למלך הפיראטים. בהוצאתו להורג של רוג'ר (מלך הפיראטים), הוא אמר כי החביא את האוצר הגדול שלו במקום כלשהו, ושמי שיימצא אותו האוצר הוא יהיה שלו. רבים משערים כי הואן פיס נמצא בראפטל מכיוון שרק גול די רוג'ר הגיע לשם, כמו כן בפרק 769 מגלים לנו נקומאמושי ואינואראשי כי כדי להגיע לראפטל יש לחבר את כל ארבע נקודות הציון של פונגליפי הדרך (הפונגליפים האדומים), וכן לגלות את מיקום האי. בנוסף ידוע לנו כי ראפטל נמצא בסוף הגראנד ליין, מה שאומר שאחריו (כביכול) אין כלום או שיש חזרה אל הקו הגדול, מכיוון שלופי אמר שהוא יחזור לאותו מקום עם לאבון לאחר שיגיע לראפטל. בנוסף לכך אנו יודעים כי בפרק 63 קרוקוס אשר היה בספינה של מלך הפיראטים, מסביר לצוות כובעי הקש כי בקו הגדול יש שבעה מסלולים של איים ושאם יבחרו באחד מהם, הם יצטרכו להמשיך בו לכל מסעם עד שיגיעו אל העולם החדש, ולאחר מכן ימשיכו במסלולם עד האי האחרון שזהו בעצם ראפטל (במילים אחרות, קרוקס מאשר את העובדה שלאפטל קיים ונמצא באי האחרון שבגארנד ליין). **לאחר צ'אפטר 967** אנחנו גם מגלים שג'וי בוי מהמאה האבודה, מהממלכה המסתורית, כותב הפנוגליפים, האיש שעשה את ההבטחה עם אי אנשי הדג לגבי נוח (Noha), השאיר באי אוצר, ושרק 900 שנה אחרי זה, גול די רוג'ר מצא אותו, ייתכן וזה הואן פיס. לאחר הגעתו של גול די רוג'ר, הוא למד את האמת על המאה האבודה, על הממלכה המסתורית, על העבר של ג'וי בוי, על הטבע האמיתי של שלושת כלי הנשק שמופיעים בפונגוליפים, ועל משמעות ה-D. לפי רוג'ר, כל זה היה נשמע לו מצחיק, ולכן הוא קרא לאי לאפטל.
* **זואו** - אי שנמצא על פיל ענקי ששמו זונישה. האי ידוע גם בכינוי אי הרפאים מפני שלוג פוסים (מצפנים מיוחדים בואן פיס) לא יכולים להצביע עליו והדרך היחידה להגיע אליו היא בעזרת ויויר קארד שנמצא אצל אחד מאנשי האי. האי הוא מקום מגורם של שבט המינק אשר נשלט על ידי שני מנהיגים ששמם אינואראשי ונקומאמושי. מה שמיוחד באי הוא שהאי נשלט על ידי אינואראשי משש בוקר עד שש בערב ולאחר מכן נשלט על ידי נקומאמושי משש בערב עד שש בוקר. כמו כן למדינה יש שני צבאות אחד של נקומאמושי שמורכב בעיקר מחתולים ואחד של אינואראשי שמורכב בעיקר מכלבים מיכון שנקומאמושי הוא חתול ואינואראשי הוא כלב. שבט המינק הוא שבט אשר בנוי מחיות דמויות אדם כגון כלבים חתולים ועוד כל מיני סוגים של חיות. האי מכיל פונגליף דרך (פונוגליף אדום) שזהו בעצם פונגליף אשר מכיל מידע על מיקומו של ראפטל, האי האחרון בקו הגדול. בעולם של וואן פיס יש אגדות שאומרות ששבט המינקס אוכלים בני אדם, אך שבט המינקס אוהבים בני אדם כיוון שהם מחשיבים אותם למינקס מסוג "קוף חסר שיער".
* **סקיאיפיה** - אי הממוקם בשמים, כ-10,000 מטרים מעל הים. בסקאיפיה משתמשים במכשירי דיאל למגוון שימושים, החל מהקלטת קול ועד מתקפות. לרוב האנשים בסקאיפיה יש כנפיים קטנות בגב. רוב האנשים בסקאיפיה נחמדים מטבעם ובעלי גישה חיובית, אם כי הם נהיו קצת מרירים עקב התקפות השאנדיאנים (עם נוסף שחי בסקיאיפיה), התקפות פיראטים שהגיעו מהים התחתון\הים הכחול ועקב השלטון הנוקשה של אנל השליט של סקיאיפה. כרגע השליט הנוכחי בסקאיפיה הוא גאן פול. נאמר שסקאיפיה הוא אי שמיים אחד מני רבים ושישנם מספר דרכים להגיע אליו, הדרך המסוכנת ביותר היא זרם הנוק אפ. בעבר עיר הזהב האגדית עפה דרך זרם נוק אפ עוצמתי לסקאיפיה ושם נשארה חבויה. ישנם מס' מקומות שהופיעו בסקאיפיה: שער גן-עדן, אי המלאכים, כפר השאנדיאנים ואפר יארד שזהו אי שעשוי מאדמה, אי זה עף מהים הכחול דרך זרם הנוק אפ (זרם מים עוצמתי) ונחשב לקדוש לתושבי סקאיפיה, באי זה נמצאים מגורי האל (אנל וגאן פול).
* **אלבסטה** - אלבסטה היא מדינת מדבר הנמצאת בקו הגדול. באלבסטה נמצא פונגליף ידע שמספר את מקומו של הנשק העתיק פלוטון (הנשק העתיק פלוטון הוא ספינת קרב החזקה ביותר). משפחת המלוכה של אלבסטה היא משפחת נפלטארי ויש לה משמר מלכותי הכולל בתוכו את משתמש פרי התן והבז הנודד. אלבסטה היא מדינה גדולה המוגנת על ידי הממשלה העולמית ומשתתפת ברברי – מועצת המלכים ששולטים בחסות הממשלה העולמית. במדינה התרחשה מלחמת אזרחים שאורגנה בחשאי על ידי השיצ'יבוקאי קרוקודייל, על מנת שיוכל למצוא את הפלוטון.
* **אי אנשי-הדג** - ממוקם כ-10,000 מטרים מתחת לים, ובו חיים אנשי-הדג ובני ים. באי משמשים האלמוגים לצרכים רבים כגון אור, אוויר ובועות. על תושבי אי אנשי-הדג ניתן לקרוא בהמשך בקטגוריה של גזעים וזנים בעולם של וואן פיס. באי אנשי-הדג קיימת משפחת מלוכה (בעלת חמש נפשות) והיא שומרת על הנשק העתיק פוסידון. אי אנשי הדג הוא המקום היחיד בו פיראטים יכולים לעבור כדי להגיע לניו וורלד, ולכן בעבר האי סבל מפשיטות רבות של פיראטים עד שוואיטבירד הכריז עליו כטריטוריה שלו ולקח את האי תחת חסותו. לאחר מותו של וואיטבירד במלחמת מארינפורד ופירוק צוות הפיראטים שלו ביג מאם לקחה את האי תחת חסותה בתנאי שמפעל הממתקים שבו יספק לה ממתקים בכל חודש, אך לאחר שלופי הציל את האי מניסיון ההשתלטות של הודי ג'ונס הוא הכריז על אי אנשי הדג כטריטוריה שלו, וכאות מחאה כלפי ביג מאם אכל את כל הממתקים.
* **הארץ הקדושה מריג'ואה** - ממוקמת בפסגת הרד ליין, ונחשבת לנקודה הגבוהה ביותר בעולם. הארץ הקדושה מריג'ואה היא מקום מגורם של הטנריוביטו (הדרקונים השמיימים) – הצאצאים של 22 המלכים המקוריים שהקימו את הממשלה העולמית בסוף "המאה האבודה". במריג'ואה מוחזקים עבדים רבים שהטנריוביטו אוספים ממסעותיהם ברחבי העולם ומעבידים בפרך. בעבר התקיף את מריג'ואה הקפטן הקודם של פיראטי השמש – משחרר העבדים פישר טייגר. טייגר טיפס על כל הרד ליין בידיים חשופות והצליח לשחרר עבדים רבים של הטנריוביטו ממריג'ואה, אך מת זמן קצר לאחר מכן. במריג'ואה נמצאת גם טירת פנגיאה ובה יושבים הגורוסיי (5 הזקנים שעומדים בראש הממשלה העולמית) ואים (המלך הסודי של העולם). בנוסף, מריג'ואה היא המקום שדרכו עוברים אנשים שאינם פיראטים (ז"א שאינם פורעי חוק מבוקשים) בין הפארדייס לעולם החדש.
* **וואנו קוני** – ארץ הסמוראים בעולם החדש. וואנו היא מבין המדינות שאינן בברית עם הממשלה העולמית, והיא נמצאת תחת השליטה של היונקו קאידו. בעבר שלט בוואנו שבט הקוזוקי, ממנו הגיע אחד מחברי הצוות של רוג'ר, קוזוקי אודן. מאז המאה האבודה וואנו סגרה את גבולותיה בפני העולם ואף אחד לא יצא ונכנס אליה, אך אודן ברח מהמדינה בגיל צעיר והצטרף לצוות הפיראטים של וואיטבירד, ומאוחר יותר של רוג'ר. במהלך המסע שלו הוא הכיר את טוקי שהפכה לאשתו והביא איתה לעולם את מומונסוקה והיורי. במהלך המסע של אודן בוצעה הפיכה בוואנו על ידי אורוצ'י, שכרת ברית עם קאידו. כשאודן חזר הוא גילה שאורוצ'י גנב את כס המלכות שלו כשוגאן של וואנו, ואורוצ'י הוציא את אודן להורג. אשתו של אודן ניבאה שבעתיד תחזור קבוצת הסמוראים "תשעת הנדנים האדומים" כדי להפיל את אורוצ'י מהשלטון – הכוונה היא לתשעת השומרים הקרובים ביותר של אודן.
* **אלבאף** – הארץ שבה חיים הענקים. ממוקמת בעולם החדש ונחשבת בעיני רבים למדינה בעלת הכוח הצבאי החזק ביותר. אלבאף גם היא לא נמצאת בברית עם הממשלה ובמשך שנים הענקים הלוחמים בה נודעו לשמצה בגלל צוות הפיראטים החזק שהנהיג אותם. את הצוות הובילו הקפטנים דורי וברוגי, שחיים על האי ליטל גארדן. היו חברים בו גם אוימו וקאשי, שבעבר נלכדו על ידי הממשלה ואולצו להתגייס לכוחותיה ולהיות השומרים של אניס לובי.
* **טוטו לאנד** – הטריטוריה של ביג מאם בעולם החדש. כל אי או ים בטוטולאנד מורכב מסוג של אוכל או משקה, וכל תושב של הממלכה מחויב בכל חודש לתת לביג מאם מעט מתוחלת החיים של נשמתו כ"מס" על ההגנה שהיא מספקת לו. במיסים הללו ביג מאם משתמשת כדי ליצור את ה"הומיז" – חפצים דוממים שהיא מפיחה בהם רוח חיים על ידי שימוש בכוח פרי השטן שלה שמאפשר לה שליטה בנשמות. כתוצאה מכך כמעט כל דבר דומם בטוטולאנד חי בצורה מסוימת. על כל אחד מהאיים שולט אחד מהילדים הרבים של ביג מאם (85 במספרם) וביחד כולם מרכיבים את צוות הפיראטים שלה. ביג מאם שואפת ליצור ארץ שבה כל המינים והגזעים יכולים לחיות יחדיו בשוויון, אולם בטוטולאנד חסרים 3 מינים – גזע הענקים איתם ביג מאם מסוכסכת, ושני גזעים נוספים שאינם ידועים. אחד מהם הוא הגזע אליו משתייך קינג – הסגן הראשון של היונקו קאידו בו ביג מאם מגלה עניין רב.

**פירות שטן (Devil Fruits)** הם פירות נדירים ביותר בעולם הואן פיס וקשה מאוד למצוא אותם. כל מי שאוכל פרי מקבל יכולת מסוימת אך מאבד את יכולתו לשחות (זהו אובדן יקר יחסית להתחשב בעובדה שרוב עולם הואן פיס מכוסה מים). פירות השטן מתחלקים לשלוש קטגוריות על פי הכוח שהם נותנים.

* **זואן** - סוג כזה של פרי שטן יאפשר למשתמש להפוך לחיה מסוימת ולשלוט בצורתו הפיזית על ידי שינוי מבנה גופו לצורת חיה מלאה, חיה חלקית או בן אדם. בנוסף לחיות שיש בעולמנו, פרי השטן יכול להפוך אדם לחיות מיתולוגיות לדוגמה: פניקס. משתמש זואן יכול להיות כל יצור חי מטבעו, או כל חפץ על ידי טכנולוגיה מתקדמת. זהו הסוג היחיד אשר ידוע לנו כי ניתן ליצר באופן מלאכותי ואף נוצר כך (וגאפאנק וסיזר קלאון הצליחו לייצר כאלו באמצעות חומר אותו כינו SAD), עד הריסת "מפעל הסמייל" בסאגת דרסרוסה.
* **סמיילס** - סמיילס הם פרות מסוג זואן שנוצרו באופן מלאכותי אבל הם לא פועלים בדיוק כמו זואן, זואן אמיתי מאפשר למשתמש להפוך לחיה מסוימת ולשלוט בצורתו הפיזית על ידי שינוי מבנה גופו לצורת חיה מלאה, חיה חלקית או בן אדם אבל סמיילס יגרום לחלק מהגוף של המשתמש להשתנות לחלק מגוף שלחיה או שהמשתמש יצמיח חלק גוף של חיה כגון כגון: רגלי צבי במקום רגלים או ראש אריה ורגלי אריה מתוך בטן המשתמש, ורק אחד מתוך עשרה שאכלו את הפרי מקבל את כוחו וכול השאר לא מקבלים את כוחו אבל נלקח מהם אפשרות ההבעת רגשות הם חייבים רק לצחוק לכן קוראים לפרי סמייל (סמייל באנגלית זה חיוך).
* **פארמיסייה** - סוג פרי השטן הכי נפוץ מבין השלושה, נותן למשתמשיו כוחות על אנושיים שונים והשפעות שונות - יכולות גופניות, ייצור חומר או השפעה על הסביבה, כגון: גוף שעשוי מגומי, היכולת ליצור חוטים, היכולת להפוך את גוף המשתמש לכלי נשק, היכולת לשנות כבידה ועוד. ההגדרה המדויקת ביותר למהו פרי פארמיסייה היא: כל פרי שטן שאינו מסוג זואן או מסוג לוגיה. יש פאראמיסיות שונות שדומות בכוחותיהן לכוחות של לוגיה וזואן, לדוגמה, פרי הרעל של מגאלן.
* **לוגיה** - סוג פרי השטן הנדיר ביותר, הופך את גופו של המשתמש ליסוד כלשהו. כגון: איש קרח, איש אש, איש עשן ועוד. לא ניתן לגעת במשתמש לוגיה ללא שימוש בהאקי חימוש.

#### התעוררות פירות השטן

כוחות פירות השטן יכולים, במקרים נדירים, "להתעורר" ובכך להגדיל את היכולות של המשתמש. הפרטים לגבי אופן התעוררותם של פירות השטן לא ידועים עדיין, אבל היכולות גדלות והתעוררות מאפשרות במידה משמעותית יותר כוח, כמו גם יכולות חדשות. ההשפעות של ההתעוררות תלויה בסוג של פרי השטן.

בסוג זואן מקבל המשתמש כוח ומהירות גדולים מהרגיל בצורה עצומה ומקבל יכולת ריפוי עצמי לא משנה מה הסיטואציה, אפילו אם הוא מעולף. אך למרות כל זה נשללת ממנו כל אפשרות למחשבה חכמה והוא פועל רק לפי אינסטינקטים, כמו חיה.

בסוג פארמסיה מאפשרת ההתעוררות למשתמש את הכוח להשפיע על הסביבה ועל עצמו.

חולשות משתמשי פירות השטן:

* מגע במי ים - ברגע שחצי מגופו של משתמש פרי שטן בא במגע עם מי ים, כוח פרי השטן הופך למנוטרל ומשתמש פרי השטן נשאר משותק לגמרי.
* מגע באבן ים - בעולם של וואן פיס ישנה חומר בשם 'אבן ים', חומר זה נושא איתו מינרלים מיוחדים ממי הים ולכן גורם לאותו אפקט כמו מי הים.
* האקי - יכולת המאפשרת ליצור מגע, לעקוף יכולות, ולנטרל משתמשי פירות שטן ויכולותם, הסבר בהמשך.

פירות שטן שווים הרבה כסף בגלל נדירותם. ההצעה הכספית הכי גבוהה על פרי שטן אי פעם הייתה על פרי הניתוח (Ope - Ope No Mi) ועמדה על 5 מיליארד ברי.

### האקי

האקי (בתרגום חופשי - "כוח רצון" או "שאיפה") הוא כוח מסתורי הנמצא בכל יצור חי בעולם, אומנם האקי הוא כוח שאתה צריך לגלות, וכי אתה לא יכול לשלוט בו מלידה. אלה שהצליחו לעורר את ההאקי אצלם, יכולים לאמן אותו ולהגיע לרמות שונות בשליטה עליו, וכך להעצים את כוחם.

ההאקי מתחלק לשלושה סוגים כאשר שניים מהם כל אדם יכול לעורר ואף לשלוט, ואחד שרק 1 למיליון יכולים לעורר- אלו הנחשבים ל"נבחרים".

כל סוג של האקי ניתן לאמן ולהגיע איתו לדרגות חדשות, ובפיתוח של כל האקי ניתן לגלות תכונות חדשות המצויות בו.

סוגי ההאקי הם:

* **קנבושוקו האקי (מנטרה/תצפית)** - הוא הסוג הראשון של ההאקי, הידוע גם כהאקי תצפית. קנבושוקו הוא סוג של האקי המפתח את המודעות של המשתמש לסביבתו, דבר המתבטא בכך שיכול להרגיש בנוכחות אחרים גם אם הוא אינו רואה או שומע אותם, וכן להעריך את כוחם. הקנבושוקו מאפשר לנבא את מהלכיו של היריב במהלך קרב, ובכך מאפשרת להתחמק ממתקפות שונות כגון יריות בנשק או תקיפות חרב, וגם ממתקפות בקרב פנים אל פנים. רוב משתמשי האקי התצפית משתמשים בו ככלי הגנתי, אולם יש כמה שמשתמשים בו בצורה שונה, כמו אוסופ שלמד את המנטרה בדרסרוסה על מנת לחוש את היריב ממרחק רב ולנטרל אותו, או הגנרל של ביג מאם קאטאקורי שפיתח את ההאקי תצפית שלו לרמה כה גבוהה עד כדי מסוגלות לראות ולחזות קצת אל תוך העתיד ולנבא אירועים שעתידים לקרות בסביבתו בקרוב מאוד.
* **בוסושוקו האקי (חימוש)** - הוא הסוג השני של ההאקי המשתמש לרוב כהגנה לצורך התקפה. סוג זה של האקי מאפשר למשתמש ליצור שריון מגן עוצמתי במיוחד, כדי להגן על גופו. באמצעות הבוסושוקו המשתמש יכול לצפות את גופו בשריון ואפילו חפצים דוממים. שריון זה גם חסין לפגיעות של פירות שטן, ובנוסף, בעזרת השריון ניתן לפגוע במשתמשי פירות שטן מסוג לוגיה אשר לא ניתן לפגוע בהם בלי האקי. בנוסף, מרוב העוצמה שהאקי החימוש יוצר, רוב משתמשי סוג האקי זה משתמשים בו ללחימה, על כן שסוג האקי זה חזק בצורה קיצונית ומשתנה בחוזקו ככל שהמשתמש שולט בהאקי בצורה טובה יותר. דוגמה לכך הם שבט הקוג'ה שבאמצעות יריית חץ עטוף בהאקי החימוש יכולות לשבור סלע שלם לרסיסים.
* **אושרו האקי (האקי מלכים)** - הסוג השלישי של ההאקי, וגם הסוג הנדיר והחזק מכולם, ורק אחד מתוך מיליון אנשים מסוגלים לשלוט בהאקי, ההאקי הזה נקרא גם "האקי של הנבחרים" בגלל נדירותו. אנשים יכולים לשלוט בהאקי זה אך ורק לאחר שלמדו לשלוט בו. האקי זה מאפשר למשתמשיו "למלוך" על אנשים עם האקי (כוח רצון) נמוך יותר משלהם (מההאקי של המשתמש). הדבר מתבטא בכך שניתן לעלף אנשים חלשים בעזרת שימוש פשוט בגל האושוקו, וכן לבחור את מי המשתמש רוצה לעלף ואת כמות הנזק שירצה להסב למטרתו. בנוסף לכך, האקי המלכים מאפשר למשתמש לשלוט בחיות ברמות שונות, וכן ככל הנראה, ניתן לשלוט באמצעותו גם על הטבע (לשנות את הטמפרטורה של דברים, להזיז את הרוח וכולי).

### רוקושקי (ששת הכוחות)

אמנות לחימה מיוחדת שפותחה על ידי הממשלה, המאפשרת למשתמש להעצים את יכולותיו הפיזיות והמנטליות, ללא שימוש בהאקי או בפרי שטן. נפוצה מאוד אצל סוכני סייפר פול ומארינס בדרגות גבוהות. שש הטכניקות הן:

* **גפו (הליכת ירח)** - יכולת המאפשרת ללכת באוויר על ידי בעיטה מהירה.
* **שיגאן (אקדח אצבע)** - יכולת המאפשרת לחדד ולהקשיח את האצבע ולהשתמש בה כמו סכין.
* **טקאי (גוף ברזל)** - יכולת המקשיחה את גוף המשתמש, אך משאירה אותו במצב סטטי.
* **ראנקאקיו (בעיטת סערה)** - יכולת המאפשרת להעצים את הבעיטות של המשתמש.
* **סורו (גילוח)** - טכניקה המאפשרת לנוע במהירות בזק ממקום למקום.
* **קאמיאי (אמנות נייר)** - טכניקה המאפשרת לגוף המשתמש להיות גמיש וניתן לקיפול כמו נייר.
* **רוקו גאן (אקדח ששת המלכים)** - טכניקה סודית ושביעית אשר ניתן להשתמש בה רק כאשר שולטים בכל ה6 האחרות. מאפשרת לשגר סוג של אנרגיה דרך האוויר אל האויב. רוב לוצ'י הוא היחיד שידוע לנו שביכולתו לבצע טכניקה זו.

### ארגונים בעולם הואן הפיס

בסדרה יש ארגונים רבים המופיעים ובהם:

* **פיראטים** הם לרוב פושעים המפליגים בלב הים, ולעיתים על חופיו. לכל קבוצת פיראטים מטרה שונה, אישיות שונה ונקודת מבט שונה על העולם וארגונים אחרים.
* **המארינס** הוא הכוח הצבאי הראשי של הממשלה העולמית. בראשות חיל הים (המארינס) עומדים שלושה אדמירלים ומעליהם עומד "אדמירל צי" (אף שגם הוא כפוף לממשלה העולמית) אשר מהווים את רוב הכוח הצבאי של חיל הים.
* **הממשלה העולמית** הגוף השולט בעולם של וואן פיס. נוסד לפני כשמונה מאות שנה, בסופה של "המאה האבודה". הממשלה היא גוף מושחת ואכזרי אשר מנסה כמה שיותר לאחוז את שליטתו בעולם.
* **השיצ'יבוקאי** (משמעות השם - "שבעת אדוני המלחמה") הם פיראטים רבי עוצמה אשר חתמו הסכם עם המארינס, הם יוסיפו כוח עוצמתי למארינס ובתמורה הפיראטים לא יירדפו על ידי המארינס והממשלה. פעמים רבות הפיראטים משתמשים בעמדה זאת כדי לנצל את העובדה שלא יירדפו לשימושים אישיים, מזימותם ושליטת רוע בעולם. השיצ'יבוקאי אינם נאמנים כל כך לממשלה, ואינם אף ביחסים טובים בינם לבין עצמם, ולא מגיעים בקביעות לפגישות עם הממשלה, הם לרוב יגיעו אך ורק למלחמות חשובות של הממשלה. בעקבות מהלך פוליטי שהוביל האדמירל פוג'יטורה, יחד עם המלך קוברה מאלבאסטה והמלך ריקו מדרסרוסה (שתי מדינות שנפגעו מפעילות השיצ'יבוקאי בהן) הוחלט לבטל את מעמד השיצ'יבוקאי וכעת הם פיראטים מן המניין.
* **סופרנובה** הם קבוצה של 11 פיראטים טירונים שהגיעו בו זמנית לארכיפלגו שאבונדי כשהפרס המוצב על ראשם גבוה מ-100,000,000 ברי. פיראטים אלה נחשבים לפיראטים חדשים שעלולים להפוך לסיכון גדול בהמשך.
* **הדור הנורא ביותר** הוא קבוצה המורכבת מכל הסופרנובות והפיראט בלאקבירד, נחשבים לפיראטים שיחליפו את 'הנהגת' הפיראטים של הדור הנוכחי, ואף יהיו מסוכנים אף יותר, לפי ביג ניוז מורגנס (כתב בעיתון בעולם של וואן פיס) אחד מהם עתיד להפוך למלך הפיראטים הבא.
* **צבא המהפכה** הוא ארגון מהפכני הפועל כנגד הממשלה העולמית וזוהי מטרתו היחידה. לא ידוע עליהם הרבה ובמהלך הסדרה נחשפו מספר מועט של חברים בו. מנהיגם הוא דרגון, אביו הביולוגי של לופי וחבר בו גם סאבו, אחיהם המאומץ של לופי ואייס.
* **יונקו** (משמעות השם - "ארבעת הקיסרים") הם ארבעה פיראטים השולטים על טריטוריות נרחבות בניו וולד ונחשבים לחזקים ביותר. פיראטים אלה בעלי עוצמה רבה, השפעה גדולה על העולם ומהווים לאחד הכוחות הגדולים ביותר, שכן כדי להתנגד לכוחם, נמצאים המארינס והשיצ'יבוקאי יחדיו. ארבעת היונקו הם שאנקס "אדום שיער", קאידו, ביג מאם, וויטבירד ( לאחר מותו במלחמה נגד המארינס, בלאקבאירד אכל את פרי השטן שלו והחליף את מקומו בארבעת הקיסרים)
* **CP** הן קבוצות סוכנים חשאים שעובדים עם הממשלה. CP זהו קיצור של 'סייפר פול' והם מחולקים ל - 10 יחידות, מאפס עד תשע, כשהיחידה האפס היא הכי חזקה ויחידה מספר שמונה היא הכי חלשה. היחידה התשיעית נחשבת לסודית והיא מבצעת עבודות מיוחדות ולכן לא נכללת בדרוג הכוח (אף על פי שהיחידה האפס עדיין חזקה יותר מהם). נראה שהיחידה התשיעית פורקה אחרי אירועי אניס לובי וחלק מחבריה עברו לשרת ביחידה אפס.
* **ג'רמה 66** הוא ארגון פשע ואף הכוח הצבאי של "ממלכת ג'רמה" אשר שלטה פעם על כל הים הצפוני, עד שמרדו בה, הג'רמה שואפים להחזיר את שליטתם על הים הצפוני.
* **בארוק וורקס** כוח צבאי שהוקם על ידי השיצ'יבוקאי קרוקודייל על מנת להשתלט על מדינת אלבסטה. מפקדי הארגון באים בזוגות של גבר ואישה (חוץ ממר 2 שהוא פועל לבד) כאשר הגברים מחולקים למספרים מ0 עד 9 (בדומה לסייפר פול) והנשים נקראות על שם ימים בשבוע או חגים ומועדים. מר 0 הוא החזק ביותר ככל שהמספר של המפקד קרוב ל0 כך הוא חזק יותר. עם מאסרו של קרוקודייל, הארגון פורק.

### גזעים וזנים בעולם של וואן פיס

* **אנשי דג** - גזע המהווה שילוב בין אדם לדג מזן כלשהו. עד לא מזמן נחשבו אנשי הדג כדגים ולא כגזע בפני עצמו, ועד היום, אפילו שקיבלו הכרה הם סובלים מגזענות קשה מצד בני האדם (בעיקר באזור שאבונדי ארכיפלגו הנמצא מעל אי אנשי הדג). עקב הגזענות, אנשי דג רבים פיתחו שנאה כלפי בני האדם. נאמר כי איש דג ממוצע חזק פי 10 מבן אדם במיוחד מתחת למים. מתגוררים באי אנשי הדג שנמצא במעמקי האוקיינוס.
* **מינקים** - שבט של יצורים המזכירים שילוב בין אדם לחיה (לרוב יונק) כלשהו, בדומה לאנשי דג. המינקים רואים בבני אדם כמינקים מסוג קוף חסר שיער, ולכן הם אינם רואים בני אדם כשונים מהם, ונמצאים ביחסים טובים עם בני האדם. המינקים מתגוררים על גבו של זונישה הפיל הענק, ובארצם נמצא אחד מהרואד פונגליף. המינקים ושבט הקוזוקי מוואנו רואים עצמם כמשפחה אחת (לא ידוע למה). לאורך הסדרה נראו מינקים רבים שעזבו את ארצם המקורית והצטרפו לצוותי פיראטים.
* **אנשי שמיים** - זן של "בני אדם" מכונפים אשר הגיעו מן הירח והתיישבו על איי השמיים השונים. לא ידוע כיצד נדדו מהירח לאיי השמיים אך הם חיים בצורה נסתרת משאר העולם, ומתגוררים על איי השמיים שנחשבים למיתוס בעיני רוב בני האדם.
* **מלכי הים** - מפלצות ענקיות בגודלן המגיעות לממדים עצומים החיות בים. המפלצות מדברות בשפה מיוחדת שרק היצור המחזיק בכוחו של הנשק העתיק פוסידון, ואדם הניחן בשמיעת הקול של כל הבריות יכולים להבין. רובן חיות בקאלם בלט (החגורות השקטות).
* **ארוכי הידיים/רגליים/צוואר** - שבטי בני אדם שלהם יש איבר כלשהו הארוך מן הרגיל כמתואר בשמם. בין שבטים אלו יש סכסוך עתיק יומין, אך נראה כי יש אחדים מן השבטים הללו שמסתדרים ביניהם (בלוגילי ואידאו לדוגמה).
* **שלוש עיניים** - שבט בני אדם שלהם יש שלוש עיניים במקומם שתי עיניים. בני השבט הזה ניחנו ביכולת "לשמוע את הקול של כל הבריות, ולאחר "התעוררות" מסוימת שקורית בתוכם, הם אף מסוגלים לקרוא את הכתב העתיק בו כתובים הפונגליפים (היחידה שנראתה משבט שלוש העיניים היא פודינג הבת של ביג מאם)
* **גמדים** - גזע של אנשים נמוכים, להם תוחלת החיים של כ-150 שנה וכוח פיזי גדול. שבט הטונטאטה הם שבט הגמדים היחיד שנראה בסדרה.
* **ענקים** - גזע של אנשים גבוהי קומה (מעל 12 מטרים) תוחלת החיים שלהם היא כ-300 שנה, וכוחם הפיזי עצום. הענקים חיים בכפרי ענקים והמפורסם ביניהם הוא אלבאף. בעולם ידוע שבאלבאף יש את הכוח הצבאי הגדול ביותר בעולם.
* **ענקים עתיקים** - ענקים עתיקים הם סוג של ענקים אשר יותר דומה ל"אוני" (שד במיתולוגיה היפנית) הם בעלי קרניים ושיניים חדות ונחשבים ליותר גדולים מענקים רגילים.
* **בנות ים** - בנות ים הם סוג אחר של אנשי דג אשר הנקבות בו סובלות מעבדות בגלל יופיהן.

### כובעי הקש

**כובעי הקש** הם הצוות המרכזי בסדרה וכן גם הדמויות הראשיות. כובעי הקש הם צוות פיראטים שמטרתם היא להגיע למצוא את אוצר הואן פיס שכרגע מקום הימצאותו לא נודע, אומנם האי ראפטל בסוף הגראנד ליין הוא כנראה המקום שבו נמצא אוצר ה"וואן פיס" לפי מה שאנחנו יודעים כרגע.

כובעי הקש התחילו כצוות די אנונימי במזרח הכחול ומשם גדלו ועברו לגראנד ליין עד שהפכו ידועים לשמצה בכל עולם הואן פיס והפרס על ראשם של כל הצוות עומד על מעל ל-3,123,000,100 ברי. כובעי הקש שטים על ספינתם השנייה, ה-"Thousand Sunny" זאת לאחר שספינתם המקורית, ה-"Going Merry" נשרפה כליל על ידי הצוות עצמו, אשר עשו זאת כאות תודה על הדרך שהספינה הובילה אותם ומהסיבה שאינה יכולה להפליג יותר. בצוות ישנם עשרה אנשים ולכל אחד תפקיד שונה וצורת לחימה שונה.

### צי כובעי הקש הענק

לאחר אירועי דרסרוסה, התאגדו הלוחמים שהתחרו בקולוסאום ונלחמו בדרסרוזה ובחרו להקים צי שפועל תחת צוות כובעי הקש, מתוך הוקרה ותודה ללופי ולצוות. הצי מונה כ-5640 לוחמים, לא כולל צוות כובעי הקש, המחולקים לצוותים, על כל צוות מפקד לוחם שנלחם בדרסרוסה (אין חשיבות למספר הצוות).

סכום הבאונטי אשר עומד על ראשם של צוות כובעי הקש ביחד עם צי כובעי הקש - מעל 3,720,000,100 בלי.

**הצוות הראשון** - הפיראטים היפים בפיקודו של קאבנדיש. מונים כ75 לוחמים.

**הצוות השני** - בארטו קלאב בפיקודו של ברטולומאו. מונים כ56 לוחמים.

**הצוות השלישי** - צי ההאפו בפיקודו של סאי. מונים כ-1000 לוחמים.

**הצוות הרביעי** - פיראטי אידאו בפיקודו של אידאו. מונים כ4 לוחמים + 3 לוחמים השולטים באמניות לחימה שנות שכרתו אתם ברית.

**הצוות החמישי** - יחידות הטונטטה בפיקודו של ליאו. מונים כ-200 לוחמים. (כולם מגזע הגמדים).

**הצוות השישי** - הפיראטים הענקים הלוחמים החדשים בפיקודו של האיירודין. מונים כ5 לוחמים (כולם מגזע הענקים).

**הצוות השביעי** - הצי הענק של יונטה מריה בפיקודו של אורולומבוס. מונים כ-4300 לוחמים.

## דמויות חשובות מהעבר

* **שאנקס "אדום השיער"**- יונקו, חבר צוות לשעבר בצוותו של גול די. רוג'ר שגם ירש ממנו במקור את כובע הקש - אותו העביר ללופי. שאנקס הוא אדם חזק ומסתורי מאוד בעל קשרים רבים בעולם, וחבר טוב של לופי. לפי דבריו - כשלופי יהיה פיראט מפורסם וחזק שאנקס יפגוש אותו בשנית.
* **קווינה** - דמות מעברו של זורו. קווינה הייתה בתו היחידה של מורו של זורו לסייף. קווינה הייתה הלוחמת הטובה ביותר בדוג'ו וגם היחידה להיות טובה יותר מזורו. קווינה אפילו ניצחה את זורו ב-2001 קרבות רשמיים. קווינה הייתה המניע של זורו להתחזק ולהפוך לסייף הטוב ביותר. לאחר נפילה במדרגות קווינה מתה דקות ספורות לאחר ההפסד הראשון שלה.
* **קייה** - נערה מעברו של אוסופ. קייה היא ילדה עשירה במיוחד. קייה היא יתומה ולכן, חבריה היחידים היו אוסופ שנהג לשעשע אותה בשקרים המעניינים על ההרפתקאות שלו (קייה ידעה שאלה שקרים) והמשרת שלה שהתגלה לבסוף כקפטן קורו. לאחר שכובעי הקש הביסו את קורו והצילו את קייה, היא הודתה להם על ידי כך שנתנה להם את ספינתם הראשונה, ה-Going Merry.
* **זף** - דמות מעברו של סאנג'י, זף היה הראשון שבעצם לימד את סאנג'י כיצד לבשל. כשהיה פיראט, זף בזז את המסעדה שסאנג'י עבד בה. לאחר שסאנג'י נפל לים, זף מיד רץ להציל אותו מכיוון שהם חולקים את אותו החלום - למצוא את ה"אול בלו". כאשר היו על אי בודד, זף נתן לסאנג'י את כל האוכל בעוד לעצמו לא השאיר דבר ולכן אכל לעצמו את הרגל (לפי המאנגה) באותו היום סאנג'י למד שאסור לבזבז אוכל, לפי האנימה זף איבד את רגלו בניסיון להציל את סאנג'י מטביעה.
* **בל-מר** - דמות מעברה של נאמי. בל-מר היא אימה המאמצת של נאמי ונוג'יקו אחותה. בל-מר הייתה אם מסורה ותמיד עודדה את נאמי בדרך לחלומותיה. כשארלונג הגיע בל-מר הקריבה את חייה כדי שיחוס על חייהן של נאמי ואחותה נוג'יקו כי לא הייתה מוכנה להודות שאין לה ילדים.
* **הילולוק** - דמות מעברו של צ'ופר, הילולוק היה רופא כושל שכל הזמן ניסה לעזור ולא הצליח, כאשר צ'ופר ניסה להיכנס לכפר כשכולם פחדו וירו בו, הילולוק מצא את צ'ופר הפצוע וחבש אותו, ולבסוף גידל אותו כבן שלו. אחרי כמה זמן הילולוק חלה במחלה קשה וצ'ופר חיפש את מה שיבריא אותו. אבל מה שצופר הביא לו הייתה פטריית רעל בטעות והילולוק התאבד בפיצוץ כדי שצ'ופר לא ירגיש אשם על שהביא למותו.
* **יגואר די. סול** - דמות מעברה של רובין, לרובין לא היו חברים וכולם ראו אותה כמפלצת בגלל פרי השטן שלה, יום אחד הגיע ענק לאי ורובין ראתה אותו הוא אמר לה שתעזור לו אז היא עזרה לו וכך הם נהיו חברים. החבר היחיד של רובין בזמן שהבאסטר קול הפציץ את אוהרה. סול נהרג בידי האדמירל, אאוקיג'י (באותו זמן הוא היה סגן האדמירל קוזאן), שנתן לרובין לברוח בגלל בקשתו של סול. המילים האחרונות שאמר לרובין הדהדו לה בראש עד שמצאה את החבריה האמיתיים.
* **טום** - דמות מהעבר של פרנקי. טום היה איש דג גדול וטוב לב. טום לימד את פרנקי את כל מה שפרנקי יודע על בניית ספינות. מגיל צעיר אימץ טום את פרנקי. טום הוצא להורג אחרי שנחשף כי הוא היה זה שבנה את ה"אורו ג'קסון" (הספינה של גול די רוג'ר).
* **הצוות של ברוק -** צוות הפיראטים הקודם של ברוק. מעבר לכך שהיו צוות פיראטים, הם היו גם מוזיקאים ואהבו לנגן יחדיו. בהתחלה טיילו עם הלווייתן לאבון, אך כשהגיעו לגראנד ליין נאלצו להשאירו מאחור כיוון שהים הזה היה מסוכן מדי בשבילו. הקפטן של הצוות חלה במחלה סופנית ונטש את הצוות באמצע המסע, לאחר מכן ברוק מונה לקפטן של הצוות. באחד מהקרבות שלהם כנגד צוות פיראטים אחר הם גילו שהחצים שחטפו היו מורעלים, וכשהבינו שהם גוססים למוות כל הצוות יחדיו ניגן את השיר "בינק'ס סאקה" (השיר האהוב על לאבון). ברוק ראה את הצוות שלו גוסס למוות ולאחר מכן מת בעצמו, בזכות פרי השטן שלו נשמתו חזרה לשלד של הגוף שלו שנה לאחר מכן ובמשך חמישים השנים הבאות הוא נדד עם ספינתו הנטושה לבד בפלוריאן טראיינגל.

### מארינס

המארינס (חיל הים) הם אחד הארגונים המרכזיים בעולם של וואן פיס, הם כוח צבאי מסיבי במיוחד הכפוף לממשלה העולמית והם פזורים בכל העולם כאשר מטרתם היא כביכול לשמור על שלום ועל צדק (אף על פי שבסדרה נראו מספר פעמים מקרים בהם חיילי מארינס לקחו שוחד או מבצעים עסקאות לא חוקיות וגם מגנים רק על האיים והכפרים שמשלמים להם). בראש הצבא עומדים שלושה אדמירלים ואדמירל צי. האדמירלים נחשבים לחיילים החזקים ביותר במארינס. אדמירל הצי הוא המפקד של כל הצבא ובניגוד לאדמירלים שתפקידם הוא להילחם, תפקיד אדמירל הצי הוא לפקד על הקרבות. תחת אדמירל הצי והאדמירלים נמצאים סגני האדמירל. בדרגה זו נמצאים חלק מהחיילים החזקים ביותר במארינס, כל סגני האדמירל חייבים לשלוט בלפחות סוג אחד של האקי. יש הרבה סגני אדמירלים וחוזקם לא קבוע. הבסיס המרכזי של המארינס ממוקם בניו וורלד (העולם החדש) (זאת לאחר שהועבר לשם מכיוון שנחרב במלחמה עם וואיטבירד (לבן הזקן) אחד מארבעת הקיסרים ובעל פרי שטן השולט ברעידות ומסוגל להרוס את העולם). למארינס יש בסיס כמעט בכל אי מיושב וזאת כדי להרתיע את הפיראטים. הם מצוידים בנשק רב ומגוון וכמעט תמיד מוכנים לקרב. מחוץ לגראנד ליין (הקו הגדול) המארינס לרוב יפליגו עם ספינות של המארינס אך בגראנד ליין המארינס מפליגים לרוב עם ספינות מלחמה גדולות הרבה יותר ובפיקודן סגן או תת-אדמירל. המארינס מצוידים ברובים או בחרבות ובדרגות הגבוהות יותר, ישנו מגוון רחב של צורות לחימה שונות.

#### דמויות חשובות מהמארינס

* **מונקי די. גארפ** - סבו של לופי, גארפ היה יריבו התמידי של מלך הפיראטים רוג'ר, ונאמר שכמעט הרגו אחד את השני פעמים רבות. גארפ נחשב לגיבור המארינס בעקבות הבסת הרוקס (קבוצת פיראטים מסתורית אשר התקיימה לפני 40 שנה (לפי הזמן הנוכחי של הסיפור) ופורקו לאחר שהקפטן שלהם מת), וכן עד היום בגילו המופלג (נושק ל80) הוא נחשב לאחד המארינס החזקים ביותר. מזכיר באופיו את לופי ולופי דומה לגארפ כשהיה צעיר גם במראה החיצוני. סגן אדמירל במארינס (הציעו לו קידום פעמים רבות אך בכל פעם הוא סירב).
* **סקאזוקי "אקאינו"** - אדמירל הצי של המארינס, קודם לדרגה זו לאחר שהביס את אאוקיג'י בקרב בפאנק האזארד שנמשך במשך 10 ימים. סקאזוקי מאמין בצדק אבסולוטי, בו יש רק צד אחד שצודק והצד השני שוגה לחלוטין, ועל כן סקאזוקי הוא חסר פחד ומלא בכוח רצון, ולכן העביר את הבסיס הראשי של המארינס לעולם החדש, לטריטוריה של היונקו. סקאזוקי הוא קר רוח וחסר רחמים, והוא בעל פרי שטן לוגיה מסוג מאגמה. כינויו הוא אקאינו, הכלב האדום. סקאזוקי ידוע בתור האנטגוניסט היחיד בסדרה שהצליח לשבור את רוחו של לופי על ידי כך שהרג את אחיו אייס מול פניו.
* **בורסלינו "קיזארו"** - אדמירל במארינס. קיזארו נחשב לאדם מאוד מוזר, הוא מדבר לאט ובטון מוזר, ונראה שלא אכפת לו ממה שקורה מסביבו. אין לו אג'נדה או אידאולוגיה שבגללה הצטרף למארינס (חוץ מתיעובו לפיראטים), ואף נראה כי לא ממש אכפת לו מהם, בכך שהוא מזלזל אפילו בזמן קרב. הוא בעל פרי שטן לוגיה מסוג אור, דבר שהופך אותו לאדם המהיר ביותר בעולם. כינויו הוא קיזארו הקוף הצהוב.
* **אישו "פוג'יטורה"** - אדמירל במארינס, נבחר לתפקיד בדראפט העולמי של הממשלה, לא ידוע אם היה במארינס לפני שנבחר בדראפט. הוא עיוור את עצמו בגיל צעיר על מנת שלא יאלץ לראות את כל הרוע שיש בעולם, והוא למעשה רואה דרך הקנבונשוקו האקי המפותח שלו, הוא סייף ולמרות עיוורנו הוא חזק בצורה מטורפת, נותן לגורל ולמזל להחליט עבורו בהחלטות שאינו יכול לקבל. כינויו הוא פוג'יטורה הטיגריס הסגול. בעל פרי שטן השולט בגרוויטציה.
* **"הבודהה" סנגוקו** - לשעבר אדמירל הצי של המארינס. פרש מהמארינס לאחר מלחמת מארינפורד, והסב את תפקידו לאימון מגוייסים טריים. סנגוקו הוא אדם מאוד רגוע ושלו שלעיתים מאבד את עשתונותיו לאחר ששומע מה הנכד של גארפ לופי עושה בעולם. שותפו של גארפ עוד מהימים ששניהם היו מגויסים טריים למארינס, נלחם יחד עם גארפ בשיקי לפני 24 שנים במארינפורד הישן. סנגוקו מחזיק בפרי שטן זואן אגדי מסוג אדם, מודל הבודהה, דבר המקנה לו מודעות רחבה יותר לסביבתו, וכן את צורת הבודהה המוזהבת אשר מחזקת אותו. מסתובב תמיד עם תיש לידו ובובה של שחף על כובעו.
* **קובי** - ילד שלופי פגש בתחילת מסעו באיסט בלו. חלומו של קובי היה להצטרף למארינס אך הוא היה שבוי בצוות פיראטים. לאחר מאורעות רומנס דאון, הוא והלמפו (בנו המפונק של קפטן מורגן) פגשו בגארפ שלקח אותם למארינפורד ואימן אותם. קובי הוא רייר אדמירל במארינס וידוע כגיבור עקב כך שהציל אזרחים באסון נמל הרוקי (מקביל לגארפ שידוע כגיבור בעקבות הבסת הרוקס). קובי שואב המון השראה מלופי ומהדבקות שלו בחלומותיו, ואפילו שלופי הוא פיראט וקובי הוא מארין, קובי עדיין רואה את לופי כחבר. מתגלה כחבר ביחידה החשאית של המארינס - "חרב".
* **קוזאן "אאוקיג'י"** - לשעבר אדמירל במארינס. קוזאן מאמין באידאולוגיה הפוכה משל אקאינו, ולפיה לפעמים הצד שלו אינו צודק, אך הוא מחויב אליו וממשיך להילחם עבורו, קוזאן מתואר כמארין טוב שפועל למען הצדק ומודע לכך שלא כל הפיראטים הם אנשים רעים, עם זאת הוא עצלן ונינוח מאוד. בתחילה הוא לא רצה להיות אדמירל הצי במארינס (אף על פי שסנגוקו המליץ עליו), אך לבסוף בחר להתמודד עם אקאינו על התפקיד כי הוא אמר שהוא לעולם לא יתנהל תחת שלטונו של אקאינו. אך הוא הפסיד לאקאינו בקרב צמוד של 10 ימים, ולאחר מכן פרש מן המארינס, וחתם על ברית עם היונקו בלאקבירד. לא ידוע מה מטרתו של קוזאן אך הוא ציין בפני סמוקר בפאנק הזארד שהוא תמיד יפעל למען הצד שיש בו צדק. כינויו הוא אאקוג'י הפסיון הכחול. הוא בעל פרי שטן לוגיה מסוג קרח.
* **סמוקר** - סגן אדמירל במארינס, בעל פרי שטן לוגיה מסוג עשן. בתחילת הסדרה היה בדרגת קפטן, ולאחר הטיימסקיפ קודם לדרגת סגן אדמירל. סמוקר כמו קוזאן, מודע לכך שהמארינס לא תמיד צודקים, והוא לא מהסס אף לגדף את הממונים עליו על השחיתות שלהם. כשהתגייס למארינס סמוקר היה חייל בעייתי אך חזק, ולכן הצליח להתקדם בדרגות ולהפוך לקפטן בבסיס המארינס בלוגטאון, העיר בה רוג'ר נולד והוצא להורג. לראשונה סמוקר ניסה לתפוס את לופי בלוגטאון אך דרגון הציל אותו, ומאז סמוקר יצא לים בעקבות לופי, והגיע לאלאבסטה ושם קיבל את התהילה על הפלת קרוקודייל, אף על פי שזה היה לופי (העובדה שסמוקר קיבל את התהילה הכעיסה אותו מאוד מכיוון שלא קראו את הדיווח אשר נשלח למפקדה הראשית והחליטו לכסות את הסיפור כדי הממשלה לא תצא בזויה בכך שפיראט הציל מדינה). לאחר מכן התחיל סמוקר לפתח סימפתיה כלפי לופי. הצוות של סמוקר חשוב לו מאוד ואין לו בעיה להילחם על עקרונותיו בפומבי מול אחרים. לאחר מלחמת מארינפורד קודם בדרגה והפך למפקד בסיס G-5 בעולם החדש.
* **ריוקוגיו** - אדמירל במארינס. נכון לעכשיו לא ידוע הרבה על ריוקוגיו, חוץ מזה שהוא עצלן מאוד (אפילו יותר מקוזאן) ולא לוקח את עבודתו ברצינות. הוא אפילו טוען שהוא לא אכל במשך שלוש שנים (בטענה שאכילה היא גם כן יותר מדי טרחה בשבילו). עם זאת, הוא ופוג'יטורה תוארו על ידי דופלמינגו כ"מפלצות" כשמדובר בכוח (אם כי נכון לעכשיו היכולות של ריוקוגיו לא ידועות). נוסף על כך, ריוקוגיו חובב נשים יפות. כינויו הוא ריוקוגיו, השור הירוק. שמו האמיתי אינו ידוע.
* **הלמפו** (**הימופו** בגרסה העברית) – הלמפו הוא בנו היחיד של קפטן מורגן. מכיוון שאביו היה ראש של בסיס חיל הים בעיר הצדפים, הלמפו היה מפונק במיוחד. לאחר שמורגן הובס, הלמפו הצטרף לחיל הים ושם התחבר עם קובי והתעמת עם אביו מורגן לאחר שזה הודח מהמארינס ונהיה אסיר נמלט. לאחר אימונים קשים, הלמפו הפך ללוחם חרבות חזק והיווה אתגר אפילו על זורו (אם כי זורו ניצח אותו בקלות). לאחר ששינה את דרכיו, הלמפו שינה גם את מראהו והפך לשונה בהרבה ממה שהיה קודם. הלמפו בזמנו היה אחראי לכליאתו של זורו וקשירתו לצלב מעץ.
* **קונג** - הוא נמצא בדרגה מתחת לגורוסיי ומשרת בתור מפקד כל הכוחות היבשתיים (לא רק המארינס). לפני 22 שנה בתחילת הסיפור קונג היה אדמירל הצי לפני סנגוקו.
* **טאשיגי** – טאשיגי היא העוזרת של קפטן סמוקר. היא סייפית מוכשרת והראשון להביסה בקרב חרבות היה למעשה זורו. טאשיגי מאמינה בכך שחרבות שונות טובות מאחרות על פי איכותן, והיא חובבת חרבות נדירות. טאשיגי נלחמה נגד זורו פעם אחת בלוג טאון, שם הפסידה בקלות, אם כי לזורו אין האומץ להרוג אותה מכיוון שהיא נראית בדיוק כמו קווינה, חברת הילדות של זורו. ההבדל היחיד בינה לבין קווינה הוא שטאשיגי עונדת משקפיים ובתור בדיחה הומוריסטית, כאשר אינה עונדת משקפיים, טאשיגי לא תוכל להבחין בין קפטן סמוקר לבין צ'ופר. טאשיגי קודמה לדרגת קפטן כאשר סמוקר קודם לדרגת סגן אדמירל.
* **סנטומארו** – ראש יחידת המדע של המארינס. שולט בטכניקת ההאקי וחמוש בסכין ענקי. מפקד על רובוטי הפאסיפיסטה שנוצרו בצלמו של קומה שנכון לעכשיו הוא פאסיפיסטה מספר 0. בזמן הטיימסקיפ לא ידוע מתי הוא נהפך למארין רשמי.
* **הינה** קפטן מראינס שאכלה פרי שטן מסוג פראמסייה שמאפשר לה ללכוד כול דבר. ידידה של סמוקר מהימים ששניהם היו מגוייסים טריים למארינס, ודואגת לסמוקר. קשוחה וקרה, בעלת ידע רב על ההיסטוריה של המארינס.

## ארגונים

### סייפר פול מספר 9

ה-CP9 היה הארגון חזק ביותר (אך חלש מCP-0) הנמצא בהנהגתו של סאפנדם עד לפירוקו. כל אחד מחברי ה-CP9 הוא חזק מאוד ורובם שולטים בפירות שטן. רוב פירות השטן הם מסוג זואן. חלק מהם העמידו פנים בתור עובדי גאלי-לה כדי לגנוב מפה של ספינה אגדית.

* **ספאנדאם** – המפקד של יחידת ההתנקשות של המארינס- CP9 והתעלל ברובין כמעט בכל הזדמנות שניתנה לו באניס לובי. נפצע בפניו לאחר שפרנקי הכה אותו כשהיה צעיר. ספאנדאם הוא סדיסט מטורף ברמה בלתי נסבלת וחסר מצפון שרוצה לשלוט בנשק האולטימטיבי "פלוטון". לשם כך הוא חטף את פרנקי, שמחזיק בתוכניות לבניית הנשק, ואת רובין, שיודעת כיצד לתפעל אותו. ספאנדאם קיבל מאאוקיג'י את הזכות להשתמש בבאסטר קול של המארינס כראות עיניו, והוא משתמש בזכות זו כדי לסחוט את רובין ואת צוות שודדי הקש. לאחר שכל חברי ה-CP9 הובסו, ספאנדאם נפגע קשות על ידי רובין שבעצם שברה את עמוד השדרה שלו. ספאנדאם עצמו הוא חלש פיזית והנשק שלו בקרב הוא חרב-פיל ששמה פאנקפריד, חרב שאכלה פרי שטן מסוג פיל שנתן לה את הכוח להפוך את עצמה באופן חלקי או מלא לפיל (במצב החצוי, חרב-הפיל היא בעצם פיל שהחדק שלו הוא חרב ענקית). ספאנדאם למעשה הוא הכי חלש ביחידה, ואפילו חייל פשוט גובר עליו מבחינת כוח פיזי. כיום חלק מ-CP-0, היחידה החזקה ביותר של סייפר פול.
* **רוב לוצ'י** – הלוחם החזק ביחידת התנקשות של המארינס - CP9. במשך 5 שנים עבד בתור בנאי ספינות בעיר ווטר 7 בחברת גאלי-לה, ועבד שם בתור אילם והיונה שלו דיברה במקומו. בסאגת ווטר 7 לוצ'י וחברי CP9 חשפו את עצמם בכך שתקפו את אייסברג. לוצ'י אכל את פרי השטן מסוג זואן (כמו רוב חברי CP9) אשר נתן לו את היכולת להפוך את עצמו לחצי אדם-חצי נמר (או לחלופין לנמר שלם). למרות זאת, הכוח האמיתי שלו אינו טמון בפרי השטן שאמור רק לתת חוזק פיזי נוסף. הובס על ידי לופי באניס לובי. מכיוון שספאנדם חלש פיזית ואינו לוחם חזק במיוחד, יש הטוענים כי לוצ'י הוא הדמות המרושעת בסיפור. כיום חלק מ-CP-0, והפעם רוב לוצ'י הוא המפקד של ספאנדאם.
* **בלונו** – הלוחם הרביעי החזק בחבורה. בניגוד לרוב חברי CP9, כוח פרי השטן שלו הוא מסוג פארמיסיה המאפשר לו ליצור דלתות היכן שהוא רוצה וכך להגיע לאן שהוא רוצה. למרות זאת, השיער שלו נותן לו מראה של חצי אדם-חצי שור. הובס על ידי לופי בקרב הראשון בו מתגלה הגיר השני של לופי.
* **ג'אברה** – הלוחם השלישי החזק בחבורה, אכל פרי שטן אשר נותן לו את הכוח להפוך לחצי אדם-חצי-זאב (או לחלופין לזאב שלם). הובס על ידי סאנג'י. בהתחלה נלחם נגד אוסופ, אך סאנג'י התחלף איתו ושלח את אוסופ להציל את רובין. כמו זורו וסאנג'י, גם בין ג'אברה ובין קאקו ישנו ריב תמידי של אגו ותחרותיות.
* **קאליפה** – הלוחמת החלשה בחבורה למעט ספאנדאם. אכלה פרי שטן אשר גרם לגופה להיות עשוי מסבון, ובכך לתקוף את היריב שלה כך שיהפוך מבריק וחלק ולא יוכל לאחוז בדבר. הובסה על ידי נאמי. בהתחלה, קאליפה נלחמה נגד סאנג'י אך הוא הפסיד מאחר שנשבע לעולם לא לפגוע באישה. לקאליפה יש נטייה לפרש כל פנייה פשוטה אליה (מספאנדאם) כהטרדה מינית (אפילו אם רק פונים אליה בשמה).
* **קומדורי** – הלוחם הרביעי החזק בחבורה. שקול בכוחו לפוקורו. בעל שיער ארוך מאוד, והוא בעל אישיות דרמטית ביותר וגם לעיתים קרובות יש לו נטיות אובדניות. לקומדורי היכולת לשלוט בשיערו כמו כל איבר אחר בגופו. הוא נלחם נגד נאמי וכמעט הרג אותה עד שצ'ופר הציל אותה והתמודד מולו במקומה. הוא הובס על ידי צ'ופר בפעם הראשונה שהתגלתה צורת המפלצת שלו הנגרמת כתוצאה של אכילת שלושה כדורי ראמבל בהפרש של פחות משש שעות אחד מהשני.
* **פוקורו** –הלוחם החמישי החזק בחבורה. נולד עם כוחות טלפתיים חזקים. הובס על ידי פרנקי. במקום שיניים, לפוקורו יש שיני רוכסן שנתקעות לפעמים ומקשות עליו לדבר. מדי פעם הוא משמיע קול מוזר של ציפור, ומכאן שמו (פוקורו= ינשוף). פוקורו מדבר בקול גבוה וצפצפני ולמרות כינויו "השקט", הוא נוטה לומר דברים שהוא לא אמור לספר עליהם.
* **קאקו** – הלוחם השני החזק בחבורה. אכל מפרי שטן אשר מאפשר לו להפוך לחצי אדם-חצי ג'ירפה (בתור בדיחה הומוריסטית, הוא הפך את עצמו תחילה לג'ירפה שלמה). עבד בגאלי-לה, והוא למעשה זה שהודיע לכובעי הקש כי אין אפשרות לתקן את ספינתם. הובס על ידי זורו. בתור בדיחה, לקאקו יש אף ארוך ומרובע באורך זהה לאפו של אוסופ, דבר אשר יצר נקודת דמיון גדולה בין השניים. כיום קאקו הוא חלק מ-CP-0.
* **נרו** - חבר חדש ב-CP9. הובס על ידי פרנקי ברכבת "פאפינג טום" שהובילה את רובין לאניס לובי. קצת מאוחר יותר הוא הוכה על ידי רוב לוצ'י בשל חולשתו ונזרק מהרכבת אל הים על ידי רוב לוצ'י, ככל הנראה טבע למוות.

### השיצ'יבוקאי

שבעת השיצ'יבוקא הם פיראטים חזקים ביותר אשר כרתו ברית עם הממשלה העולמית. במסגרת ההסכם עם ממשלת העולם הם נוהגים למסור חלק מהשלל שלהם לממשל. עבור נאמנותם הממשלה והמארינס לא רודפים אחריהם. רבים מהשיצ'יבוקאי התחלפו תחופות ואיבדו את הסטטוס שלהם עקב מעשיהם וחוסר היציבות שלהם. לכן מאוחר יותר, לאחר פגישת הרברי האחרונה, הוחלט על פירוק ארגון השיצ'יבוקא, וכעת הם אינם מוגנים עוד מפני הממשלה.

* **דראקול מיהוק "עין הנץ"** – פיראט בעל חרב שחורה גדולה שנחשבת לחרב החזקה בעולם, והוא מסתובב ברפסודה קטנה בצורת ארון קבורה ומביס ציים שלמים של ספינות בעזרת חרבו. מיהוק הוא הסייף הטוב ביותר בעולם ובעברו היה יריבו של שאנקס אדום השיער (עד ששאנקס איבד את ידו ומאז מיהוק אינו מעוניין להילחם בו) ובפרק 45 באנימה רואים שמיהוק מודיע לשאנקס על זה שלופי נהפך למבוקש על ידי חייל הים. מיהוק הוא הסייף הטוב ביותר בעולם, ולכן המטרה של זורו היא להביס את מיהוק ולקחת את מקומו. זורו נלחם נגדו פעם אחת, אך הוא הובס בקלות (מיהוק השתמש בסכין קטנה בלבד) ונשבע שיום אחד הוא יביס אותו. לא ידוע כמה ברי יש על ראשו. הוא אחד מהשיצ'יבוקאי. לאחר סאגת מארינפורד זורו מבקש ממנו ללמד אותו, ומיהוק בתחילה מסרב, אך לאחר מכן מסכים לאחר שהוא מבין שזורו מעוניין להתחזק למען לופי והוא הצליח להביס את הבבונים הסייפים שמיהוק הציב לו כאתגר. תואר השיצ'יבוקאי מאוחר יותר הוחרם ממיהוק לאחר שהוחלט על פירוק המערכת. מיהוק הוא השיצ'יבוקאי החזק ביותר, ורבים מכירים בכוחו ומפחדים ממנו.
* **דון קיחוט דופלמינגו** – פיראט שהנהיג בעבר את צוות הפיראטים של בלאמי, מרושע במיוחד. הפרס על ראשו עמד על 340 מיליון ברי. אחד מהשיצ'יבוקאי. מרבה לחשוף את לשונו, והוא אכל פרי שטן מסוג פאראמסיה אשר מאפשר לו ליצור חוטים ולשלוט באנשים כמו בבובות. דופלמינגו היה המלך של דרסרוסה, והיה בן למשפחת אצולה עד שאביו החליט שעל המשפחה לחיות בין פשוטי העם. כבר בתור ילד החל לאט לאט לבנות את הצוות שלו ובסוף לקח את השליטה על ממלכת דרסרוסה מהמלך ריקו דולד השלישי. במשך שנים סגר עסקאות נשק רבות בעולם התחתון, ואף תפעל עסקים לא חוקיים כדוגמות המכירה הפומבית של העבדים בשאבונדי. מוכר בעולם התחתון בכינוי "הג'וקר". דופלמינגו הודח מהשיצ'יבוקאי לאחר שלופי הביס אותו ופשעיו נחשפו, וכעת מוחזק כאסיר בבית הסוהר אימפל דאון. דופלמינגו העיד כי היחיד שהוא מפחד ממנו הוא היונקו קאידו, איתו עשה עסקים בעבר.
* **גקו מוריה** – ספינתו היא הגדולה ביותר בעולם, והוא בעל צבא זומבים. בחור עצלן שרוצה להתקדם ולצבור כוח בכך שאחרים יעשו את העבודה השחורה בשבילו. למוריה כוח שטן מסוג פארמסיה אשר מאפשר לו לגנוב צל של מישהו ולהכניס אותו לזומבי. הצל של לופי הוכנס ל-900 (Oars), של סאנג'י לפינגוין-כלב, של זורו נכנס אל אדם בשם ג'יגורו "התמהוני העקשן" - איש חרבות אגדי שבזמן שחי הרג 7000 פיראטים על מנת להגן על משפחתו, של רובין נלקח בזמן הקרב עם מוריה ולכן לא הוכנס לזומבי. הצל של ברוק נלקח חמש שנים לפני והוכנס לגוף של ריומה, סמוראי בן 1000 שנים. הפרס על ראשו עומד על 320 מיליון ברי. אחד מהשציבוקאי שהובסו על ידי צוות כובעי הקש. הודח מהשיצ'יבוקאי לאחר שהוחלט כי הוא חלש מדי מכדי להיות חלק מהארגון. נחשב כמת במלחמה, למעשה הוא כמעט נהרג על ידי דופלמינגו, שקיבל פקודה מלמעלה בטענה שמוריה חלש מדי, אך למעשה מוריה הצליח לברוח. לאחר הדחתו, לא נמצא לו מחליף. כאשר הגיע לאחת הטריטוריות של בלאקבירד, הוא הציע למוריה (באופן לעגני) להצטרף לצוות שלו.
* **ברתולומיאו קומה** – ידוע בכינוי **הרודן**. אחד משבעת השיצ'יבוקאים. נוהג לשאת עימו לעיתים רבות ספר תנ"ך. קומה אכל פרי שטן מסוג פארמסיה שנתן לו את היכולת לשגר דברים (כולל עצמו ואנשים אחרים) ולתקוף על ידי גלי הלם. יש לו היכולת לאסוף כמות גדולה של אוויר ולדחוס אותה לשטח קטן וכשהוא משחרר אותה נוצר גל הלם גדול וקטלני. קומה שירת בעבר כחבר בצבא המהפכה של דרגון, ויש לו קשר לסופרנובה בוני. נהפך לסייבורג כחלק מהניסויים של וגאפנק וגופו היווה את התשתית ליצירת הפאסיפיסטות. במשך השנים איבד יותר ויותר מאנושיותו והפך לעבד של הטנריוביטו לאחר המלחמה במארינפוד.
* **בואה האנקוק** – הקיסרית של האי "אמזון לילי" ואחת מהשיצ'יבוקאי. כשהייתה קטנה נתפסה ביחד עם 2 אחיותיה על ידי אצילי העולם ("הדרקונים השמימיים" ביפנית הם נקראים טנריוביטו). שוחררה על ידי פישר טייגר ביחד עם עבדים רבים אחרים ומאז מנסה להסתיר את העבר שלה על ידי שקר שהיא ואחיותיה הביסו גורגונה ולכן קוללו על ידיה (שקר שנתמך על ידי כוחות פרי השטן של אחיותיה להפוך לנחשים שונים). אצילי העולם נתנו לה פרי שטן שנותן לה את הכוח להפוך אנשים לאבן והכוח החזק שלה יכול לפעול אך ורק על מי שאוהב אותה ( כולם חוץ מלופי). במהלך סאגת אמזון לילי מתאהבת בצורה אירונית במיוחד בלופי ולאחר מכן עוזרת לו לחדור לכלא אימפל דאון. במהלך המלחמה במארינפורד היא מגנה על לופי. תואר השיצ'יבוקאי מאוחר יותר הוחרם מהאנקוק לאחר שהוחלט על פירוק המערכת.
* **ג'ימביי** - ממשלת העולם העניקה לו את המעמד "שיצ'יבוקאי" בתמורה לכך שהוא פירק את צוות הפיראטים שלו "פיראטי השמש". איש דג שארלונג עבד תחתיו בעבר. ג'ימביי הוא חבר ויריב ותיק של אייס (אחיו החורג של לופי), וסייע ללופי לברוח מאימפל דאון, הכלא השמור ביותר בעולם, כדי להציל את אחיו. לבסוף ויתר על מעמדו כשיצ'יבוקאי משום שעזר ללופי לברוח מאימפל דאון ומשום שניהל מלחמה נגד כוחות המארינס, וסירב להילחם נגד וואייטבירד מבחינה מצפונית. נכון לעכשיו, לא נמצא לו מחליף. כיום הוא חלק מצוות כובעי הקש, והיחיד מבין השיצ'יבוקאי שזכה להיות חלק מהצוות הזה. לפני שהצטרף לכובעי הקש, עבד בעבור היונקו ביג מאם כדי שתספק הגנה לאי אנשי הדג.
* **בלאקבירד** - שמו האמיתי הוא מרשל די. טיץ'. בלאקביארד אכל מפרי השטן מסוג לוגיה - פרי האופל, וכעת הוא מסוגל להפוך את גופו לאפלה (בניגוד למרבית משתמשי הלוגיה, הפרי של טיץ' מאפשר ליריביו לפגוע בו פיזית), לשאוב לתוכו דברים כמו חור שחור בצורה כזו שהוא מסגול למשוך אליו את האויב שלו ולנצל את כוחו הפיזי נגדו (בקרב נגד אייס, הוא משך אליו את אייס והכניס לו אגרוף לבטן, מה שגרם לאייס להקיא דם. את אותו הדבר, הוא עשה בקרב עם לופי באימפל דאון). הפרי הזה גם מאפשר לנטרל כוחות פרי שטן של יריביו כשהוא נוגע בהם. הפך לשיצ'יבוקאי אחרי שהביס את אייס (הוא הסגיר את אייס בשביל להפוך לשיצ'יבוקאי). עם זאת טיץ' ויתר על מעמדו מהר מאוד מאחר שניצל את התפקיד אך ורק כדי להסתנן אל אימפל דאון ולשחרר משם את הלוחמים החזקים ביותר בכלא כדי שיצטרפו לצוותו. לאחר שצירף אותם, לבלאקבירד לא היה כל שימוש במעמדו כשיצ'יבוקאי. הפרס על ראשו בתחילה היה אפס ברי, ואילו הפרס על ראשו כיום עומד על למעלה משני מיליארד. לפי קומה מהשיצ'יבוקאי המטרה שלו היא כנופיית כובע הקש. לאחר שהרג את וואייטבירד השתמש טיץ' בכוח האפלה שלו וספג את כוחו של וואייטבירד ליצור רעידות אדמה, וכעת בתור האדם הראשון ונכון לעכשיו, גם היחיד בעל כוחות של שני פירות שטן, נחשב טיץ' לאיש החזק והמסוכן ביותר בעולם. בדומה ללופי, לטיץ' יש צוות קטן ומובחר של לוחמים אשר לכל אחד יכולות ותכונות משלו.
* **אדוורד וויביל** - שודד ים חזק וטיפש אשר מאמין כי הוא בנו הביולוגי של היונקו המנוח וואיטבירד. מונה לשיצ'יבוקאי במהלך הטיימסקיפ. ביחד אמו באקין (אשר טוענת כי הייתה אהובתו של וואיטבירד), וויביל מחפש להרוג את חברי הצוות של וואיטבירד, בטענה כי הוא היורש הראוי היחידי לעושרו של וואיטבירד בטענה כי הוא בנו הביולוגי. לאחר פירוק מערכת השיצ'יבוקאים, התואר הוחרם ממנו.
* **באגי** - פיראט חמדן מאוד וצמא לכסף. תמיד מחפש אחר דרכים להתעשר. באגי הוא חבר ותיק של שאנקס וחבר צוות לשעבר בצוות של גול די. רוג'ר שגדל בו יחד עם שאנקס. באגי כועס על שאנקס כיוון שבצעירותם שאנקס גרם לבאגי לאבד מפת אוצר יקרה ולאכול בטעות פרי שטן שהיה שווה הרבה כסף. פרי השטן של באגי מאפשר לו לפרק את חלקי גופו וכתוצאה מכך הוא חסין לחיתוכים במידה מסויימת. נכלא באימפל דאון ועזר ללופי לברוח משם. לאחר המלחמה הוא סיפח את כל האסירים שהבריח מאימפל דאון לצוות הפיראטים שלו והצטרף לשיצ'יבוקאי - תוך שהוא מפעיל חברת משלוחים לא חוקיים מצליחה. למרות תדמיתו בעולם הוא די חלש ולא מרשים במיוחד. מעמד השיצ'יבוקאי הוחרם ממנו בעקבות החלטת הממשלה לפרק את הארגון. העסיק בחברה שלו בין הייתר את היירודין.
* **טרפאגל די ווטר לאו** ראה ערך טרפאגל די ווטר לאו

### הבארוק וורקס

הבארוק וורקס הוא ארגון סודי שעבד קשות למפלתה של ארבאסטה. הארגון נמצא תחת פיקודו של קרוקודייל. שמות הקוד של הגברים מתבססים על מספרים (מר 1, מר 2 וכו...) ושמות הקוד של הנשים מבוססים על זמנים בלוח השנה (גברת יום ראשון, גברת חג המולד וכו...)

1. **מר 0 (קרוקודייל)** – שיצ'יבוקאי לשעבר. פיראט שהקים את הבארוק וורקס וניסה לכבוש את ארץ החול (אראבאסטה) ולהשיג כלי נשק עתיק כדי להשתלט על הממשלה העולמית. קרוקודייל אכל את אחד מפרות השטן מסוג לוגיה בשם 'סונה סונה נו מי' שנתן לו את הכוח לשלוט בחול. הוא הובס על ידי לופי מאחר שלופי היה האדם הראשון שגילה בעצמו שקרוקודייל לא יכול להפוך לחול כאשר הוא רטוב. הפרס על ראשו של קרוקודייל היה 81 מיליון ברי. נכלא בקומה השישית באימפל דאון ושוחרר על ידי לופי. לקח חלק במלחמת מארינפורד, אף הציל את לופי מספר פעמים וגם עיקב את הוצאתו להורג של אייס על ידי כך שחיסל את האנשים שהיו אמורים להרוג אותו

* **גברת כל ימי ראשון (ניקו רובין)** - שותפתו של קרוקודייל.

* **מר 1 (בונס)** – קצין ראשון בארגון 'הבארוק וורקס'. בונס אכל מפרי שטן מסוג פראמיסיה בשם 'סופא סופא נו מי' המאפשר לו להפוך את גופו לחרבות מפלדה. נוצח על ידי זורו. נלקח לכלא השמור ביותר אימפל דאון ושם נכלא בקומה הרביעית. שוחרר על ידי לופי וחביריו לבריחה בסאגת אימפל דאון. לאחר מכן לקח חלק בקרבות של מלחמת וויטבירד.

* **גברת דאבל פינגר (פאולה)** - שותפתו של מר 1. אכל פרי שטן מסוג פארמסיה אשר נותן לה את היכולת להפוך את כל גופה לקוצים בכל דרך שתבחר ובכך להיות חסינה מפני קוצים אחרים.

* **מר 2. בון קליי (בנת'אם)** – נקרא בון-צ'אן על ידי חבריו. התיידד עם צוות כובע הקש בזמן סאגת אלאבאסטה. הובס על ידי סאנג'י בסאגת אלאבסטה. נשלח אל הכלא השמור ביותר - אימפל דאון אחרי שהציל את הצוות של לופי מהמרינס. מר 2 אכל פרי שטן הנותן לו את היכולת לשנות צורה לכל מי שנגע בו בעבר, על ידי נגיע בלחי השמאלית של עצמו. על ידי כך סייע למר 0 - קרוקודייל, בהתחזות למלך והכפשת שמו, וכך השיג קרוקודייל את מבוקשו. בזמן שלופי נכנס לאימפל דאון כדי להציל את אחיו-אייס, בון צ'אן ברח מהכלא וסייע לו בדרכים רבות, ואף הציל מספר פעמים את חייו. כשלופי ועוזריו עמדו לצאת מאימפל דאון, דלתות הענק 'שערי הצדק' נסגרו, ולכן נלכדו בפנים. מר 2 נשאר בסתר באימפל דאון כשהוא נראה כמפקד הכלא, ונתן פקודה לפתוח את השערים כשהוא נשאר מאחור, ובכך הקריב את חייו למען בריחתם. בון צ'אן הוא אוקמה והדוגמה הבולטת ביותר לכך היא שימושו באיפור.
* **מר 3 (גאלדינו)** – נלחם בצוות כובעי הקש בסאגת ליטל גארדן, אך במהלך סאגת אימפל דאון נאלץ לשתף פעולה עם לופי על מנת לברוח מהכלא והתיידד עימו. מר 3 אכל פרי שטן מסוג לוגיה בשם "דורו דורו נו מי" הנותן לו את היכולת לשנות את גופו לשעווה. בסאגת מארינפורד הוא עזר ללופי להציל את אייס והצטרף לצוות של באגי הליצן.[

* **גברת שבוע מוזהב** - שותפתו של מר 3. ילדה קטנה אשר מתאפיינת בהתנהגותה הרגועה והאדישה. יש לה הכוח (שלא מגיע מפרי שטן) לשלוט באנשים על ידי ציור של סמל כל שהוא בצבעים שונים.

* **מר 4** - איטי מחשבה ותגובה. למר 4 כוח פיזי על אנושי ואלת בייסבול במשקל של 4 טון. מר 4 מגדל חיית מחמד המורכבת בחציה מכלב ובחציה מתותח (תותח שאכל את פרי אינו נו מי והפך לחצי כלב), אשר יורה כדורים מתפוצצים בכל עיטוש.

* **גברת חג המולד** - שותפתו של מר 4. בניגוד אליו, היא מהירת מחשבה. נוטה לדבר מהר ולקצר מילים בהנחה שיבינו אלמה היא מתכוונת. אכלה פרי שטן מסוג זואן בשם "מוקו מוקו נו מי" שהופך אותה לחפרפרת ונותן לה את היכולת להתחפר באדמה, לתפוס את רגלי היריב ולרסק אותו לתוך קיר או מר 4.

* **מר 5** - אכל פרי שטן מסוג פאראמסיה הנותן לו את היכולת לפוצץ כל חלק מגופו וגם להיות חסין מפני פיצוצים אחרים.

* **גברת יום האהבה** - שותפתו של מר 5. אכלה פרי שטן מסוג פאראמסיה שמאפשר לה לשלוט במשקלה לפי קילוגרמים ובכך לעף בקלות או למחוץ את היריב.

### צוות המהפכנים של דרגון

מהפכנים הם חבורה של אנשים שעובדים למפלת הממשלה העולמית ולשינוי העולם.

* **מונקי די. דרגון** – אביו של מונקי די. לופי ובנו של סגן אדמירל מונקי. די גארפ. הוא הפושע הכי מבוקש בעולם. הוא מנהיג המהפכה והוא איש נורא מסתורי בעל סודות רבים מאוד. הוא עדי כדי כך מסתורי, עד שבפעם הראשונה ששמעו את שמו המלא זה היה בפוסט אניס לובי שגארפ סיפר על אביו של לופי. דראגון מאמין שיום אחד הוא ולופי יפגשו כאשר דרכיהם יצטלבו. אף על פי שהוא הפושע הכי מבוקש בעולם הוא שומר על קשר עם אבא שלו מחיל הים.
* **אמפוריו איוונקוב** – מהפכן. אחד הסגנים של מונקי די דראגון. איוונקוב היה "כלוא" באימפל דאון ושלט על הקומה הסודית 5.5 בכלא. בסאגת אימפל דאון מרפא את לופי מהרעל של מאגלן, ולאחר ששומע שהוא הבן של דרגון מחליט לצאת איתו מהכלא על מנת להציל את אייס. אכל פרי שטן שנותן לו לשלוט על הורמונים של אנשים, ובכך יכול לשנות את המין שלהם, לעזור להם לרפא את עצמם או לתת להם אנרגיה (הזרקת הורמון אנדרנלין). מכונה "אוקאמה קווין". איוונקוב הוא שליט של אי מסוים בקו הגדול אשר בו כל דבר דומם הוא בצורת לב, וכל דבר חי הוא בצורת אישה, בין אם הוא אישה, ובין אם לא. לאחר הקרב בסבאודי, סנג'י שוגר אל אותו אי על ידי קומה. איוונקוב אימן את סנג'י במשך שנתיים.
* **אינזומה** – עבד ביחד עם איוונקוב באימפל דאון בקומה הסודית 5.5. אכל מפרי השטן אשר מאפשר לו להפוך את ידיו למספריים ובכך לחתוך דברים (בעיקר את הרצפה) כמו נייר ולהחזיר אותם למצבם המוצק לאחר שסידר אותם בצורה הרצויה.
* **סאבו** - סגנו של דרגון. סאבו הוא אחיהם החורג של לופי ואייס. חשבו שהוא מת לאחר שסירתו נורתה בידי אציל, אך למעשה דרגון הציל את חייו של סאבו ואימן אותו כחייל בצבא המהפכה. לאחר שאייס נהרג, סאבו אכל את פרי השטן שלו בדרסרוסה. מרבה להשתמש בצינור ששימש אותו מאז ילדותו.
* **קואלה** - פעילה בצבא המהפכה וידידה קרובה של סאבו. בילדותה הייתה שפחה שהופרדה מהוריה על ידי הדרקונים השמימיים עד שפישר טייגר ושודדי השמש הצילו אותה ולקחו אותה תחת חסותם עד שנמצאו הוריה. קואלה היא בת האדם היחידה שיודעת להילחם בקראטה אנשי דג.
* **האק** - איש דג שהוא חבר בצבא המהפכה. לימד את קואלה קארטה אנשי דג.
* **מורלי** - ענק אוקאמה שהוא גם מפקד צבא המהפכה המערבי. אכל פרי שטן מסוג פאראמסיה המאפשר לו לדחוף כל חומר אפשרי ולמעשה גם לצוץ מהאדמה. מורלי אינו מחבב אלימות והוא גם שונא שאנשים שנדלקים עליו. הוא זה שיצר את קומה 5.5 באימפל דאון.
* **בלו בטי** - מפקדת צבא המהפכה המזרחי. בטי אכלה פרי שטן מסוג פאראמסיה המעודד אנשים במצבי לחץ ונותן להם מוטיבציה. נוהגת להתלבש בבגדים חושפניים ביותר.
* **לינדברג** - מינק חתול שהוא מפקד צבא המהפכה הדרומי. ידוע בתור טקטיקן.
* **קאראסו** - מפקד צבא המהפכה הצפוני. הוא איש שקט מאוד שדומה לעורב, והוא אכל פרי שטן המאפשר לו ליצור עורבים.

## הסופרנבות

11 קפטנים וסגני קפטנים של ספינות פיראטים שהגיעו באותו יום לארכיפלג שאבונדי כשהבאונטי שמוצב על ראשם גבוה מ-100,000,000 ברי פיראטים אלה נחשבים לפיראטים טירונים (רוקי) שעלולים להפוך לסיכון גדול בהמשך. הסופרנבות הם:

**מונקי די לופי**: ראה ערך מונקי די לופי

**יסטוס קיד**: קפטן צוות הפיראטים "קיד" אכל פרי שטן מסוג פראמסייה המאפשר לו לשלוט במתכת. ניסה לכרות ברית עם אפו והוקינס כנגד היונקו שאנקס אך הם בגדו בו והוא נכלא על ידי היונקו קאידו. אף על פי שקיד הוא אדם אכזר מאוד וסדיסט - הוא מעריך את האמביציה של לופי וכמוהו גם רוצה למצוא את הוואן פיס ולהפוך למלך הפיראטים. משתתף בהפיכה של לופי בוואנו כנגד קאידו לאחר שברח עם לופי מהכלא.

**טרפלאגאר די ווטאר לאו**: קפטן צוות הפיראטים "פיראטי הלב" אכל את פרי הניתוח שמאפשר לו ליצור חדר ניתוח אשר מסוגל לשלוט בכל מה שנמצא בתוכו בצורה מוחלטת. לאו היה בעברו חלק מצוות הפיראטים של דופלמינגו אך ברח משם בעזרת אחיו של דופלמינגו - קוראזון שהיה עבור לאו כמו משפחה. כועס על דופלמינגו ורוצה לנקום את מותו של קוראזון. כרת ברית עם לופי על מנת להפיל את קאידו. פרי השטן שלו מאפשר לו לבצע ניתוח מורכב שבסופו הוא יכול להעניק חיי אלמוות לאדם שניתח - בתמורה לחייו שלו.

**אקס דרייק**: קפטן צוות הפירטים הקרוי על שמו. אכל פרי שטן מסוג זואן קדום שמאפשר לו להפוך לדינזאור רקס. לכאורה דרייק היה מארין בעברו אך ערק מהמארינס ועבר לחיי הפיראטים, ואף עובד תחת היונקו קאידו. למעשה זהו סיפור כיסוי ודרייק עצמו הוא מפקד ביחידה החשאית של המארינס - "חרב".

**רורונואה זורו**: ראה ערך רורונואה זורו

**באסיל הווקינס**: קפט צוות הפיראטים שקרוי על שמו. אכל פרי שטן מסוג פארמסייה שמאפשר לו ליצור בובות וודו של אנשים ולגרום להם לספוג את הנזק שנגרם לו, בנוסף לכוחות נוספים. אדם מוזר ואפל שנוטה להעריך את סיכוים של אנשים שונים לשרוד בעזרת קריאה בקלפים. עובד עבור היונקו קאידו.

סקרצ'מן אפו: קפטן צוות פיראטים ודיג'יי. אכל פרי שטן משוג פראמסייה שמאפשר לו להפוך את חלקי הגוף שלו לכלי נגינה ולהפיק צלילים הפוגעים באוייב. עובד בעבור קאידו ובוגד בקיד.

**הנזיר המשוגע אורוג'**: קפטן צוות הפיראטים "הנזירים המושחתים". מגיע מגזע אנשי השמיים ובעל מבנה גוף שרירי וגדול. נלחם באחד מסגניה של ביג מאם (סנאק) והביס אותו אך ברח מהסגן הנוסף שלה קראקר. צפה ביונקו קאידו מנסה להתאבד.

**ג'וורלי בוני**: האישה היחידה בסופרנובה. בעלת כוח פרי שטן המאפשר לה לשלוט בגיל שלה ושל הצוות שלה. בעלת עבר מסתורי וקשר מסוים לקומה ולממשלה העולמית. מסתננת למפגש הרברי.

**קאפון בג'ה**: קפטן בצוות הפיראטים שלו שעובד תחת ביג מאם. גאנגסטר ששלט בעולם התחתון בים הדרומי. מתחתן עם ביתה של ביג מאם - שיפון וכורת ברית עם לופי על מנת להתנקש בה. בעל כוח פרי שטן שמאפשר לו להפוך את גופו למבצר ולתת לאנשים להסתתר בו ולתפעל אותו כמכונת מלחמה.

**קילר**: סגנו של יוסטס קיד. הוא וזורו הם היחידים בסופרנובות שאינם קפטנים בצוות משלהם.

**סקרצ'מן אפו**: קפטן בצוות הפיראטים שלו. בעל כוח פרי שטן שמאפשר לו להפוך את חלקי הגוף שלו לכלי נגינה ולהפיק צלילים שפוגעים באויב. עובד בעבור היונקו קאידו ובוגד בקיד.

## הדרקונים השמימיים (טנריוביטו)

הדרקונים השמימיים הם אצילי העולם. הם צאצאים של אנשי המלוכה אשר ייסדו את מה שנהפך לממשלה העולמית. תפקידם בממשלה העולמית אינו ברור אך מסתבר כי תפקיד זה חשוב מספיק כדי שיוכלו להתנהג כרצונם. אצילי העולם נוהגים לשים את ראשם בתוך בועה כלשהי שדומה בצורתה לקסדת אסטרונאוטים, משום שהם לא רוצים לנשום את אותו האוויר שהאנשים הפשוטים נושמים. אצילי העולם רואים את צורכיהם האישיים חשובים מהצרכים של אחרים ואפילו יותר מחייהם, לא רק שאצילי העולם מרבים להרוג אנשים רק בשביל הכיף. אנשים הופכים להיות אצילי עולם אפילו אם הם נולדו להורים שהם אצילי עולם וכך הם מקבלים את כל ההטבות מבלי בעצם לעשות כלום. מתנשאים במיוחד.

## ארבעת הקיסרים (היונקו)

ארבעת הקיסרים, או בקיצור האהוב שלהם ה"**יונקו**", הם ארבעה קפטנים צי ספינות פיראטים רבי עוצמה ששולטים בניו וורלד (עולם חדש) ואף אחד יעדיף שלא להתעסק איתם. ארבעת הקיסרים הם וויטבירד (לאחר מותו בלאקבירד תפס את מקומו), שאנקס "אדום שיער", ביג מאם, וקאידו, בנוסף, לופי מוכנה "היונקו החמישי" (בסתירה לפירוש המחיה יונקו). בזכות כוחם הרב של היונקו, הפרנסה, הצוות והאיים הכלכלים שנמצאים בבעלותם הם הצליחו להרעיד ולהפחיד את שאר העולם ואף את הממשלה ואת חל-הים עצמם.

### סדרת האנימה

החל משנת 1999 ועד היום משודרת ביפן סדרת האנימה של וואן פיס אשר מופקת על ידי Toei Animation ומבוססת על המאנגה של וואן פיס. העלילה של האנימה עוקבת כמעט אחד לאחד אחרי העלילה של המאנגה עליה היא מבוססת, מלבד פה ושם שינויים מינוריים, וסאגות מקוריות ("פילרים"). נכון ל-5 במאי 2019 שודרו ביפן 883 פרקים המשתרעים על 20 עונות.

בהמשך, חברת ההפקה "4Kids Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית בערוץ פוקס ב-18 בספטמבר 2004. התוכן של הגרסה האנגלית נערך באופן מקיף כאשר 143 הפרקים הראשונים בסדרה צומצמו ל-104 פרקים בגרסה האנגלית. כמו כן, מתוך הגרסה האמריקנית אשר שודרה ברשתות הטלוויזיה בארצות הברית צונזרו קטעים רבים. בשנת 2007 חברת ההפקה "Funimation Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה ללא צנזורה. ב-27 במאי 2008, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה עם דיבוב חדש באנגלית. גרסת הדיבוב של "Funimation Entertainment" שודרה בהמשך בערוץ Cartoon Network במהלך השנים 2007 - 2008.

## פרסים ומועמדויות

### סדרת המאנגה

סדרת המאנגה של וואן פיס הייתה בין המועמדים הסופיים לפרס טזוקה שלוש פעמים ברציפות בשנים 2000–2002.

בסקר שנערך בשנת 2008 על ידי החברה היפנית אוריקון (Oricon), הנוהגת בעיקר לספק סטטיסטיקה אודות תעשיית המוזיקה ביפן, מדגם של בני נוער יפנים בחרו בואן פיס בתור סדרת המאנגה המעניינת ביותר.

### סדרת האנימה

שיר הפתיחה הראשון של סדרת האנימה של וואן פיס (הנקרא "We Are!") זכה בשנת 2000 בפרס אנמציית קובה בקטגוריית שיר הנושא הטוב ביותר.

בפברואר 2001 דורגה הסדרה במקום ה-9 בדירוג של עשר סדרות האנימה הפופולריות ביותר ביפן.

בשנת 2001, קוראי מגזין האנימה היפני הפופולרי "Animage" בחרו בסדרת האנימה של וואן פיס במקום ה-5 ב"דירוג הקוראים לסדרת האנימה הבולטת ביותר של המאה ה-21". ביוני 2002 בחרו קוראי המגזין "Animage" בסדרת האנימה של וואן פיס במקום ה-16 מבין סדרות האנימה החדשות הטובות ביותר של שנת 2001. בשנת 2004 בחרו קוראי המגזין "Animage" שוב בסדרת האנימה של וואן פיס במקום ה-16 בקטגוריית "סדרת האנימה המועדפת".

בסקר מקוון שנערך בשנת 2005 על ידי רשת הטלוויזיה היפנית TV Asahi נבחרה סדרת האנימה של וואן פיס במקום ה-6 בדירוג של "סדרות הטלוויזיה המונפשות הפופולריות ביותר". לפני שסקר זה בוצע, פרסמה רשת הטלוויזיה היפנית TV Asahi דירוג נוסף אשר התבסס על סקר ארצי, ולפיו סדרת האנימה של וואן פיס דורגה במקום הראשון בקרב בני הנוער ביפן. בשנת 2006, דורגה הסדרה במקום ה-1 בדירוג של 10,000 סדרות האנימה הפופולריות ביותר ביפן

## וואן פיס בישראל

הסדרה שודרה בישראל בשנת 2002 בערוץ ג'טיקס (משווק בשם דיסני) ונחשבת לסדרה הנצפית ביותר בערוץ לאותה תקופה.

עקב החלטת ג'טיקס שלא להמשיך לדבב את הסדרה, הסדרה דובבה רק עד פרק 52. עקב החלטה זו הוריי הילדים החליטו לתבוע את הערוץ, אמנם תביעה זו נכשלה בשל סעיף המתיר לערוץ לבטל את הסדרה בצורה חופשית.

הסדרה צברה פופולריות רבה עם השנים, וביחד עם נארוטו ודרגון בול נחשבת לאחת מהאנימות המוכרות בארץ.